phoneee/thai-legal-corpus huggingface dataset:
กฎกระทรวงกฎกระทรวงฉบับที่๒ ( พ.ศ. ๒๕๑๕ )ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑------------ อาศัยอำนาจตามความในมาตรา๓๐ มาตรา ๓๔ และมาตรา ๕๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ ข้อ๑เครื่องหมายมาตรฐานสำหรับแสดงกับผลิตภัณฑ์อุตสาหกรรมตามมาตรา ๑๖ มีลักษณะเป็นรูปสี่เหลี่ยมจัตุรัสทำมุมสี่สิบห้าองศากับพื้นระดับและมีส่วนสัดตามแบบท้ายกฎกระทรวงนี้เครื่องหมายมาตรฐานจะมีขนาดเท่าใดหรือจะใช้สีใดก็ได้ ข้อ๒ให้ผู้รับใบอนุญาตแสดงเครื่องหมายมาตรฐานเป็นผู้จัดทำเครื่องหมายมาตรฐาน ข้อ๓การแสดงเครื่องหมายมาตรฐานให้แสดงให้เห็นได้ง่ายและชัดเจนไว้ที่ (๑)ผลิตภัณฑ์อุตสาหกรรม และจะแสดงไว้ที่สิ่งบรรจุ หีบห่อ สิ่งหุ้มห่อ หรือสิ่งผูกมัด อีกด้วยก็ได้ (๒)สิ่งบรรจุ หีบห่อ สิ่งหุ้มห่อ หรือสิ่งผูกมัด ถ้าไม่อาจแสดงหรือไม่สะดวกที่จะแสดงเครื่องหมายมาตรฐานไว้ที่ผลิตภัณฑ์อุตสาหกรรม ถ้าผลิตภัณฑ์อุตสาหกรรมที่จะแสดงเครื่องหมายมาตรฐานตามวรรคหนึ่งทำจากโรงงานสองแห่งขึ้นไปและผลิตภัณฑ์อุตสาหกรรมนั้นใช้เครื่องหมายการค้าอย่างเดียวกัน ให้ระบุชื่อและที่ตั้งของโรงงานที่ทำผลิตภัณฑ์อุตสาหกรรมนั้นด้วยถ้าไม่อาจระบุชื่อหรือที่ตั้งของโรงงานนั้นจะใช้รหัสแสดงชื่อและที่ตั้งของโรงงานก็ได้ ข้อ๔ ในการแสดงเครื่องหมายมาตรฐานให้ระบุหมายเลขมาตรฐานผลิตภัณฑ์อุตสาหกรรมให้เห็นได้ง่ายและชัดเจนไว้ใต้หรือข้างเครื่องหมายมาตรฐาน ในกรณีที่ผลิตภัณฑ์อุตสาหกรรมเป็นสิ่งบรรจุหีบห่อ สิ่งหุ้มห่อ หรือสิ่งผูกมัด ให้มีข้อความไว้ใต้หรือข้างเครื่องหมายมาตรฐานเพื่อแสดงว่าเครื่องหมายมาตรฐานนั้นใช้เฉพาะกับสิ่งบรรจุ หีบห่อ สิ่งหุ้มห่อ หรือสิ่งผูกมัดเท่านั้น ข้อ๕ การแสดงเครื่องหมายมาตรฐานนั้นให้แสดงชื่อผู้รับใบอนุญาตหรือแสดงเครื่องหมายการค้าที่จดทะเบียนแล้วไว้ในที่ใกล้เคียงกันให้เห็นได้ง่ายและชัดเจน ให้ไว้ณ วันที่ ๒๑ มีนาคม พ.ศ. ๒๕๑๕ ยศ บุนนาค ปลัดกระทรวงอุตสาหกรรม ผู้ใช้อำนาจของ รัฐมนตรีว่าการกระทรวงอุตสาหกรรม[ดูข้อมูลจากภาพกฎหมาย]+---------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือเพื่อปฏิบัติการให้เป็นไปตามมาตรา ๓๐ และมาตรา ๓๔แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงจำเป็นต้องออกกฎกระทรวงฉบับนี้[รก. ๒๕๑๕/๕๕/๕๔/๔ เมษายน ๒๕๑๕]
กฎกระทรวงกฎกระทรวงกำหนดให้ทางน้ำชลประทานอ่างเก็บน้ำแม่ถางเป็นทางน้ำชลประทานที่จะเรียกเก็บค่าชลประทานพ.ศ. ๒๕๕๓[๑] อาศัยอำนาจตามความในมาตรา๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ให้ทางน้ำชลประทานอ่างเก็บน้ำแม่ถางในท้องที่ตำบลบ้านเวียง อำเภอร้องกวาง จังหวัดแพร่ ภายในแนวเขตตามแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๓ธันวาคม พ.ศ. ๒๕๕๓ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑.แผนที่ท้ายกฎกระทรวงกำหนดให้ทางน้ำชลประทานอ่างเก็บน้ำแม่ถาง เป็นทางน้ำชลประทานที่จะเรียกเก็บค่าชลประทานพ.ศ. ๒๕๕๓(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ทางน้ำชลประทานอ่างเก็บน้ำแม่ถางในท้องที่ตำบลบ้านเวียง อำเภอร้องกวาง จังหวัดแพร่เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๒๔ ธันวาคม ๒๕๕๓ณัฐวดี/ตรวจ๒๔ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนที่ ๗๙ ก/หน้า ๒๘/๒๒ ธันวาคม ๒๕๕๓
คําสั่งกรมสรรพากรที่ ป. 20/2531เรื่อง การหักภาษีเงินได้ ณ ที่จ่ายกรณีจ่ายเงินค่าจ้างทําของ---------------------------------------เพื่อให้เจ้าพนักงานสรรพากรถือเป็นแนวทางปฏิบัติสําหรับการหักภาษีเงินได้ ณ ที่จ่าย กรณีจ่ายเงินค่าจ้างทําของ ตามข้อ 8 ของคําสั่งกรมสรรพากร ที่ ท.ป. 4/2528 เรื่อง สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากรมีหน้าที่หักภาษีเงินได้ ณ ที่จ่าย ลงวันที่ 26 กันยายน พ.ศ. 2528 ซึ่งแก้ไขเพิ่มเติมโดยคําสั่งกรมสรรพากร ที่ ท.ป. 19/2530 ฯลฯ ลงวันที่ 22 ตุลาคม พ.ศ. 2530 กรมสรรพากรจึงมีคําสั่งดังต่อไปนี้ข้อ ๑ การจ่ายเงินค่าจ้างทําของให้แก่ผู้รับจ้างที่ผู้ว่าจ้างจะต้องคํานวณหักภาษีเงินได้ ณ ที่จ่าย และนําส่งในอัตราร้อยละ 3.0 ของยอดเงินค่าจ้างที่จ่าย จะต้องปรากฏว่า(1) ผู้ว่าจ้างต้องเป็นบริษัทหรือห้างหุ้นส่วนนิตุบุคคลหรือนิติบุคคลอื่น(2) ผู้รับจ้างต้องเป็น(ก) ผู้มีหน้าที่เสียภาษีเงินได้บุคคลธรรมดา เช่น บุคคลธรรมดา ห้างหุ้นส่วนสามัญ คณะบุคคลที่มิใช่นิติบุคคล หรือกองมรดกที่ยังไม่ได้แบ่ง(ข) บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย แต่ไม่รวมถึงมูลนิธิ หรือสมาคม(ค) บริษัทหรือห้างหุ้นส่วนนิติบุคคลที่ตั้งขึ้นตามกฎหมายของต่างประเทศประกอบกิจการในประเทศไทย โดยมีสํานักงานสาขาตั้งอยู่เป็นการถาวรในประเทศไทย(3) การจ้างทําของดังกล่าวต้องเป็นการจ้างทําของตามความหมายของบทบัญญัติมาตรา 587 แห่งประมวลกฎหมายแพ่งและพาณิชย์ คือสัญญาซึ่งบุคคลหนึ่ง เรียกว่า ผู้รับจ้างตกลงรับจะทํางานสิ่งใดสิ่งหนึ่งจนสําเร็จให้แก่บุคคลอีกคนหนึ่ง เรียกว่า ผู้ว่าจ้าง และผู้ว่าจ้าง และผู้ว่าจ้างตกลงจะให้สินจ้าง เพื่อผลสําเร็จแห่งการที่ทํานั้น เช่น การรับจ้างสีข้าว การรับจ้างเลื่อยไม้การรับจ้างบันทึกภาพและเสียในเทปแผ่นหรือสิ่งใด ๆ การรับก่อสร้างบ้าน การรับซ่อมแซมยานพาหนะ การรับจ้างบริหารงาน เป็นต้น(4) กรณีมีปัญหาเกี่ยวกับการจ้างทําของกับการผลิต ให้ถือปฎิบัติตามคําสั่งกรมสรรพากร ที่ ป. 4/2527 ลงวันที่ 29 สิงหาคม พ.ศ. 2527ข้อ ๒ การพิจารณาว่า ผู้รับจ้างตามข้อ 1 (2) (ค) มีสํานักงานสาขาตั้งอยู่เป็นการถาวรในประเทศไทยหรือไม่ ให้ถือปฏิบัติตามคําสั่งกรมสรรพากร ที่ ป. 8/2528 เรื่อง การหักภาษีเงินได้ ณ ที่จ่าย กรณีการจ่ายเงินค่าจ้างทําของให้แก่บริษัทหรือห้างหุ้นส่วนนิติบุคคลที่ตั้งขึ้นตามกฎหมายของต่างประเทศ ลงวันที่ 12 เมษายน พ.ศ. 2528ผู้มีอํานาจลงนาม - สั่ง ณ วันที่ 27 มกราคม พ.ศ. 2531 บัณฑิต บุณยะปานะอธิบดีกรมสรรพากร
ประกาศกรมการขนส่งทางบกประกาศกรมการขนส่งทางบกเรื่องกำหนดเกณฑ์การทรงตัวของรถที่ใช้ในการขนส่งผู้โดยสาร (ฉบับที่ ๓)พ.ศ. ๒๕๕๘[๑] ตามที่ได้มีประกาศกรมการขนส่งทางบกเรื่อง กำหนดเกณฑ์การทรงตัวของรถที่ใช้ในการขนส่งผู้โดยสาร พ.ศ. ๒๕๕๕ ลงวันที่ ๒๐เมษายน ๒๕๕๕ และที่แก้ไขเพิ่มเติม (ฉบับที่ ๒) พ.ศ. ๒๕๕๗ ลงวันที่ ๓๐ พฤษภาคม ๒๕๕๗ไว้แล้ว นั้นโดยที่เป็นการสมควรปรับปรุงข้อกำหนดเกี่ยวกับการนำรถเข้ารับการทดสอบและวันใช้บังคับประกาศดังกล่าวให้เหมาะสมยิ่งขึ้นอาศัยอำนาจตามความในวรรคสามของข้อ ๑๓ (๒) แห่งกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศไว้ ดังต่อไปนี้ข้อ๑ ให้ยกเลิกความในข้อ ๕ของประกาศกรมการขนส่งทางบก เรื่อง กำหนดเกณฑ์การทรงตัวของรถที่ใช้ในการขนส่งผู้โดยสารพ.ศ. ๒๕๕๕ ลงวันที่ ๒๐ เมษายน ๒๕๕๕ ซึ่งแก้ไขเพิ่มเติมโดยประกาศกรมการขนส่งทางบกเรื่อง กำหนดเกณฑ์การทรงตัวของรถที่ใช้ในการขนส่งผู้โดยสาร (ฉบับที่ ๒)พ.ศ. ๒๕๕๗ ลงวันที่ ๓๐ พฤษภาคม ๒๕๕๗ และให้ใช้ความต่อไปนี้แทนข้อ ๕ ประกาศนี้ให้ใช้บังคับกับรถที่ใช้ในการขนส่งผู้โดยสารที่มีความสูงตั้งแต่๓.๖๐ เมตรขึ้นไป ตามเงื่อนเวลาดังนี้(๑) รถที่จดทะเบียนใหม่และรถที่จดทะเบียนไว้แล้วแต่ได้แจ้งเลิกใช้รถตามมาตรา ๗๙ แล้วนำมาจดทะเบียนใหม่เฉพาะที่มีการเปลี่ยนตัวถังให้มีผลใช้บังคับตั้งแต่วันที่ ๑ มกราคม ๒๕๕๖(๒) รถที่จดทะเบียนไว้แล้วก่อนวันที่ ๑ มกราคม ๒๕๕๖แต่ได้มีการเปลี่ยนตัวถังให้มีผลใช้บังคับตั้งแต่วันที่ ๑ มกราคม ๒๕๕๖ข้อ๒ ให้ยกเลิกความในข้อ ๗ของประกาศกรมการขนส่งทางบก เรื่องกำหนดเกณฑ์การทรงตัวของรถที่ใช้ในการขนส่งผู้โดยสาร พ.ศ. ๒๕๕๕ ลงวันที่ ๒๐ เมษายน๒๕๕๕ ซึ่งแก้ไขเพิ่มเติมโดยประกาศกรมการขนส่งทางบก เรื่องกำหนดเกณฑ์การทรงตัวของรถที่ใช้ในการขนส่งผู้โดยสาร (ฉบับที่ ๒)พ.ศ. ๒๕๕๗ ลงวันที่ ๓๐ พฤษภาคม ๒๕๕๗ประกาศ ณ วันที่ ๔ธันวาคม พ.ศ. ๒๕๕๘สนิท พรหมวงษ์อธิบดีกรมการขนส่งทางบกปริยานุช/จัดทำ๑๘ มกราคม ๒๕๕๙วิศนี/ตรวจ๑๘ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๓ ง/หน้า ๘/๖ มกราคม ๒๕๕๙
คำพิพากษาศาลฎีกาที่ 63566หลักกฎหมาย: ศาลอุทธรณ์พิพากษายกอุทธรณ์จำเลย เพราะต้องห้ามอุทธรณ์ในข้อเท็จจริง จำเลยฎีกาโต้แย้งในปัญหาข้อเท็จจริงดังกล่าว ต่อมา โดยหาได้คัดค้านว่า อุทธรณ์ของจำเลยเป็น ปัญหาข้อกฎหมายหรือคดีไม่ต้องห้ามอุทธรณ์ในข้อเท็จจริงไม่ ถือไม่ได้ว่าเป็นฎีกาคัดค้านคำพิพากษาศาลอุทธรณ์ ตาม ประมวลกฎหมายวิธีพิจารณาความแพ่ง มาตรา 249 เป็นฎีกาที่ไม่ชอบด้วยกฎหมาย ไม่ชอบที่จะรับไว้พิจารณา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 28/2523นางสุภานี ตามสกุลฯโจทก์นางสุวรรณา ตามสกุลจำเลย ป.วิ.พ. ม. 249ศาลอุทธรณ์พิพากษายกอุทธรณ์จำเลย เพราะต้องห้ามอุทธรณ์ในข้อเท็จจริง จำเลยฎีกาโต้แย้งในปัญหาข้อเท็จจริงดังกล่าว ต่อมา โดยหาได้คัดค้านว่า อุทธรณ์ของจำเลยเป็น ปัญหาข้อกฎหมายหรือคดีไม่ต้องห้ามอุทธรณ์ในข้อเท็จจริงไม่ ถือไม่ได้ว่าเป็นฎีกาคัดค้านคำพิพากษาศาลอุทธรณ์ ตาม ประมวลกฎหมายวิธีพิจารณาความแพ่ง มาตรา 249 เป็นฎีกาที่ไม่ชอบด้วยกฎหมาย ไม่ชอบที่จะรับไว้พิจารณา(อัมพล สุวรรณภักดี-ชุบ วีระเวคิน-สมบูรณ์ บุญภินนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 28/2523นางสุภานี ตามสกุลฯโจทก์นางสุวรรณา ตามสกุลจำเลย ป.วิ.พ. ม. 249ศาลอุทธรณ์พิพากษายกอุทธรณ์จำเลย เพราะต้องห้ามอุทธรณ์ในข้อเท็จจริง จำเลยฎีกาโต้แย้งในปัญหาข้อเท็จจริงดังกล่าว ต่อมา โดยหาได้คัดค้านว่า อุทธรณ์ของจำเลยเป็น ปัญหาข้อกฎหมายหรือคดีไม่ต้องห้ามอุทธรณ์ในข้อเท็จจริงไม่ ถือไม่ได้ว่าเป็นฎีกาคัดค้านคำพิพากษาศาลอุทธรณ์ ตาม ประมวลกฎหมายวิธีพิจารณาความแพ่ง มาตรา 249 เป็นฎีกาที่ไม่ชอบด้วยกฎหมาย ไม่ชอบที่จะรับไว้พิจารณา(อัมพล สุวรรณภักดี-ชุบ วีระเวคิน-สมบูรณ์ บุญภินนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดมุกดาหารฉบับที่๓๓ (พ.ศ. ๒๕๔๙)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสาร[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดมุกดาหารฉบับที่ ๑๖ (พ.ศ. ๒๕๔๐) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๑ จังหวัดมุกดาหาร สายที่ ๑ สถานีเรือ น.ป.ข.-โรงเรียนนวมินทราชูทิศ (อิสาน)เป็น สถานีเรือ น.ป.ข.-วิทยาลัยการอาชีพนวมินทราชินีมุกดาหาร นั้นคณะกรรมการควบคุมการขนส่งทางบกประจำจังหวัดมุกดาหารเห็นสมควรให้ปรับปรุงรายละเอียดเส้นทางดังกล่าวเพื่อให้เกิดความเหมาะสมและเป็นการอำนวยความสะดวกให้แก่ประชาชนฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดมุกดาหาร ในการประชุมครั้งที่๒/๒๕๔๕ เมื่อวันที่ ๑๙ สิงหาคม ๒๕๔๕ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๑/๒๕๔๙ เมื่อวันที่ ๑๒ มกราคม ๒๕๔๙ จึงกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๑ จังหวัดมุกดาหาร สายที่ ๑ สถานีเรือ น.ป.ข.-วิทยาลัยการอาชีพนวมินทราชินีมุกดาหารโดยให้ใช้รายละเอียดเส้นทางดังนี้หมวด๑ สายที่ ๑ ชื่อเส้นทาง สถานีเรือ น.ป.ข.-วิทยาลัยการอาชีพนวมินทราชินีมุกดาหารรายละเอียดเส้นทางเที่ยวไป เริ่มต้นจากสถานที่จอดรถโดยสารประจำทางสถานีเรือน.ป.ข. ไปตามถนนสำราญชายโขง แยกซ้ายไปตามซอยร่วมใจ ๒ แยกขวาไปตามถนนสมุทรศักดารักษ์ผ่านตลาดศรีบุญเรือง แยกซ้ายไปตามถนนพิทักษ์พนมเขต ผ่านโรงพยาบาลมุกดาหาร โรงเรียนมุกดาหารถึงสี่แยกเมืองใหม่ แยกขวาไปตามถนนชยางกูร ถึงสถานีขนส่งผู้โดยสารจังหวัดมุกดาหาร แล้วกลับตามเส้นทางเดิมถึงสี่แยกเมืองใหม่แยกขวาไปตามทางหลวงแผ่นดินหมายเลข ๒๐๔๒ (ถนนเมืองใหม่) ผ่านโรงเรียนเมืองใหม่แยกขวาไปตามถนนตาดแคน ผ่านสำนักงานทางหลวงชนบทจังหวัดมุกดาหาร โรงเรียนนวมินทราชูทิศ(อิสาน) วิทยาลัยการอาชีพนวมินทราชินีมุกดาหาร แยกซ้ายไปตามทางหลวงแผ่นดินหมายเลข ๒๑๒(ถนนเลี่ยงเมือง) ถึงสี่แยกทางหลวงแผ่นดินหมายเลข ๒๐๔๒ (ถนนมุกดาหาร-คำชะอี) แล้วกลับตามเส้นทางเดิมไปสุดเส้นทาง ณ สถานที่จอดรถโดยสารประจำทางวิทยาลัยการอาชีพนวมินทราชินีมุกดาหารเที่ยวกลับ เริ่มต้นจากสถานที่จอดรถโดยสารประจำทางวิทยาลัยการอาชีพนวมินทราชินีมุกดาหารไปตามทางหลวงแผ่นดินหมายเลข๒๑๒ (ถนนเลี่ยงเมือง) ถึงสี่แยกทางหลวงแผ่นดินหมายเลข ๒๐๔๒ (ถนนมุกดาหาร-คำชะอี)แล้วกลับตามเส้นทางเดิม ถึงวิทยาลัยการอาชีพนวมินทราชินีมุกดาหาร แยกขวาไปตามถนนตาดแคนผ่านโรงเรียนนวมินทราชูทิศ (อิสาน) สำนักงานทางหลวงชนบทจังหวัดมุกดาหารแยกซ้ายไปตามทางหลวงแผ่นดินหมายเลข ๒๐๔๒ (ถนนเมืองใหม่) ผ่านโรงเรียนเมืองใหม่ ถึงสี่แยกเมืองใหม่แยกซ้ายไปตามถนนชยางกูร ถึงสถานีขนส่งผู้โดยสารจังหวัดมุกดาหาร แล้วกลับตามเส้นทางเดิมถึงสี่แยกเมืองใหม่แยกซ้ายไปตามถนนพิทักษ์พนมเขต ผ่านโรงเรียนมุกดาหาร แยกซ้ายไปตามถนนยุทธพัฒน์แยกขวาไปตามถนนสองนางสถิตย์ แยกขวาไปตามถนนประคองพันธ์ แยกซ้ายไปตามถนนพิทักษ์พนมเขตผ่านโรงพยาบาลมุกดาหารแยกซ้ายไปตามถนนวิวิธสุรการ แยกขวาไปตามถนนผดุงนิคมเขต แยกขวาไปตามถนนสมุทรศักดารักษ์ผ่านตลาดศรีบุญเรือง แยกซ้ายไปตามซอยร่วมใจ ๒ แยกขวาไปตามถนนสำราญชายโขง ไปสุดเส้นทางณ สถานที่จอดรถโดยสารประจำทางสถานีเรือ น.ป.ข.ประกาศณ วันที่ ๑๔ กุมภาพันธ์ พ.ศ. ๒๕๔๙บุญสมพิรินทร์ยวงผู้ว่าราชการจังหวัดมุกดาหารประธานกรรมการควบคุมการขนส่งทางบกประจำจังหวัดมุกดาหารพัชรินทร์/ผู้จัดทำ๔พฤษภาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๔ ง/หน้า ๒๑๒/๒๗ เมษายน ๒๕๔๙
ประกาศกระทรวงมหาดไทยประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรีเมื่อวันที่ ๒๖ พฤษภาคม พ.ศ. ๒๕๕๒ (ฉบับที่ ๒)[๑] ตามที่ได้มีประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ(ตามมติคณะรัฐมนตรี เมื่อวันที่ ๒๖ พฤษภาคม พ.ศ. ๒๕๕๒) ฉบับลงวันที่ ๓๐ มิถุนายน๒๕๕๒ ให้คนต่างด้าวผู้หลบหนีเข้าเมืองสัญชาติพม่า ลาว และกัมพูชาที่เข้ามาหรืออยู่ในราชอาณาจักร ทั้งที่ เคยจดทะเบียนราษฎรคนต่างด้าว (มีท.ร.๓๘/๑) และไม่เคยจดทะเบียนราษฎรคนต่างด้าว (ไม่มี ท.ร.๓๘/๑)และนายจ้างประสงค์จะรับเข้าทำงานให้ไปรายงานตัวต่อนายทะเบียนอำเภอหรือนายทะเบียนท้องถิ่นณ ท้องที่ที่คนต่างด้าวอยู่ มีกำหนดถึงวันที่ ๓๐ กรกฎาคม พ.ศ. ๒๕๕๒ นั้นอาศัยอำนาจตามความในมาตรา ๑๗แห่งพระราชบัญญัติคนเข้าเมือง พ.ศ. ๒๕๕๒ รัฐมนตรีว่าการกระทรวงมหาดไทยโดยอนุมัติของคณะรัฐมนตรีเมื่อวันที่ ๒๘ กรกฎาคม พ.ศ. ๒๕๕๒ ออกประกาศไว้ ดังต่อไปนี้ให้เพิ่มความต่อไปนี้เป็นวรรคสองของข้อ ๒ของประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ(ตามมติคณะรัฐมนตรีเมื่อวันที่ ๒๖ พฤษภาคม พ.ศ. ๒๕๕๒) ฉบับลงวันที่ ๓๐ มิถุนายน๒๕๕๒สำหรับกิจการประมงให้คนต่างด้าวไปรายงานตัวตามวรรคหนึ่งได้ถึงวันที่ ๓๐ กันยายน ๒๕๕๒ทั้งนี้ ตั้งแต่วันที่ ๓๑ กรกฎาคม พ.ศ. ๒๕๕๒เป็นต้นไปประกาศณ วันที่ ๓๐ กรกฎาคม พ.ศ. ๒๕๕๒ชวรัตน์ชาญวีรกูลรัฐมนตรีว่าการกระทรวงมหาดไทยปริยานุช/ผู้จัดทำ๒กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๒๕ ง/หน้า ๑๖/๓๑ สิงหาคม ๒๕๕๒
ประกาศกรมวิชาการเกษตรประกาศกรมวิชาการเกษตรเรื่องขั้นตอนการปฏิบัติการรับรองเมล็ดพันธุ์ข้าวและพืชไร่ให้เป็นเมล็ดพันธุ์รับรองตามประกาศกระทรวงเกษตรและสหกรณ์เรื่อง การรับรองเมล็ดพันธุ์ให้เป็นเมล็ดพันธุ์รับรองตามพระราชบัญญัติพันธุ์พืชพ.ศ. ๒๕๑๘ (ฉบับที่๑) พ.ศ. ๒๕๓๖ ตามประกาศกระทรวงเกษตรและสหกรณ์เรื่อง การรับรองเมล็ดพันธุ์ให้เป็นเมล็ดพันธุ์รับรองตามพระราชบัญญัติพันธุ์พืชพ.ศ. ๒๕๑๘ (ฉบับที่ ๑) พ.ศ. ๒๕๓๖ ลงราชกิจจานุเบกษาเมื่อวันที่ ๑๙ สิงหาคม ๒๕๓๖ได้กำหนดแนวทางในการขอให้รับรองเมล็ดพันธุ์ไว้แล้วนั้น เพื่อให้การรับรองเมล็ดพันธุ์ตามประกาศกระทรวงฉบับดังกล่าวเป็นไปอย่างมีประสิทธิภาพกรมวิชาการเกษตรจึงกำหนดขั้นตอนการปฏิบัติในการรับรองเมล็ดพันธุ์ไว้ ดังนี้ข้อ ๑อธิบดีกรมวิชาการเกษตรเป็นผู้ใช้อำนาจตามประกาศกระทรวงเกษตรและสหกรณ์เรื่อง การรับรองเมล็ดพันธุ์ให้เป็นเมล็ดพันธุ์รับรอง ตามพระราชบัญญัติพันธุ์พืชพ.ศ. ๒๕๑๘ (ฉบับที่ ๑) พ.ศ. ๒๕๓๖ข้อ ๒. ให้คณะอนุกรรมการรับรองเมล็ดพันธุ์ทำหน้าที่พิจารณากำหนดหลักเกณฑ์ วิธีการ เงื่อนไขและศึกษาควบคุมการรับรองเมล็ดพันธุ์ให้เป็นเมล็ดพันธุ์รับรองตามคำขอของผู้ประกอบกิจการเกี่ยวกับเมล็ดพันธุ์โดยมีผู้แทนกองควบคุมพืชและวัสดุการเกษตรเป็นอนุกรรมการและเลขานุการข้อ ๓ให้กรมวิชาการเกษตรแต่งตั้งคณะผู้ตรวจการผลิตภาคสนาม (Field Inspector)เพื่อทำหน้าที่ตรวจสอบแปลงผลิตเมล็ดพันธุ์และสุ่มเก็บตัวอย่างเมล็ดพันธุ์เพื่อวิเคราะห์คุณภาพตามวิธีการที่กรมวิชาการเกษตรกำหนดข้อ ๔ กองควบคุมพืชและวัสดุการเกษตรเป็นผู้ดำเนินการออกหนังสือรับรองเมล็ดพันธุ์ให้เป็นเมล็ดพันธุ์รับรองและควบคุมการปิดป้ายแสดงผลการทดสอบพร้อมผนึกตรากรมวิชาการเกษตรข้อ ๕แปลงผลิตเมล็ดพันธุ์จะต้องมีพื้นที่ไม่น้อยกว่า ๒๕ ไร่โดยอยู่ในพื้นที่ใกล้เคียงกัน และการคมนาคมสะดวกข้อ ๖ผู้ยื่นคำขอจะต้องเป็นผู้เสียค่าใช้จ่ายให้แก่พนักงานเจ้าหน้าที่ตามกำหนดไว้ในประกาศกระทรวงเกษตรและสหกรณ์ เรื่อง ค่าป่วยการ ค่าพาหนะค่าเช่าที่พัก และค่าใช้จ่ายของพนักงานเจ้าหน้าที่ ตามพระราชบัญญัติพันธุ์พืช พ.ศ.๒๕๑๘ (ฉบับที่ ๑) พ.ศ. ๒๕๓๖ ในการออกไปตรวจสอบการผลิตเมล็ดพันธุ์การสุ่มตัวอย่างและการควบคุมการปิดป้าย ผนึกตรากรมวิชาการเกษตรข้อ ๗ ค่าทดสอบ ตรวจหรือวิเคราะห์คุณภาพของเมล็ดพันธุ์ในห้องปฏิบัติการ เพื่อออกหนังสือรับรองตัวอย่างละ ๒๐๐ บาทข้อ ๘ หนังสือรับรองพืชชนิดใดให้เป็นเมล็ดพันธุ์รับรองฉบับละ ๑๐๐ บาทข้อ ๙ค่าป้ายแสดงผลการทดสอบและตราผนึกกรมวิชาการเกษตร จ่ายตามความเป็นจริงข้อ ๑๐ การชำระค่าใช้จ่าย๑๐.๑ ค่าป่วยการค่าพาหนะ ค่าเช่าที่พัก และค่าใช้จ่ายของพนักงานเจ้าหน้าที่ชำระเมื่อคำขอให้ออกหนังสือรับรองได้รับการอนุมัติแล้ว๑๐.๒ค่าทดสอบคุณภาพเมล็ดพันธุ์ ชำระตามจำนวนตัวอย่างที่เก็บมา๑๐.๓ค่าหนังสือรับรองเมล็ดพันธุ์ให้เป็นเมล็ดพันธุ์รับรองค่าป้ายและตราผนึกกรมวิชาการเกษตรชำระเมื่อผลการทดสอบคุณภาพเมล็ดพันธุ์ตรงตามมาตรฐานที่กำหนดประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑ ตุลาคม ๒๕๓๖ร้อยตรีมนตรี รุมาคมอธิบดีกรมวิชาการเกษตรจุฑามาศ/ผู้จัดทำ๒๒พฤศจิกายน ๒๕๕๕พลัฐวัษ/ตรวจ๓๐สิงหาคม ๒๕๕๖[๑] ราชกิจจานุเบกษาเล่ม ๑๑๐/ตอนที่ ๑๗๐/หน้า ๒๐/๒๖ ตุลาคม ๒๕๓๖
กฎกระทรวงกำหนดหลักเกณฑ์และวิธีการในการรับแลกเปลี่ยนเหรียญกษาปณ์ชำรุด พ.ศ. 2548กฎกระทรวง กำหนดหลักเกณฑ์และวิธีการในการรับแลกเปลี่ยนเหรียญกษาปณ์ชำรุด พ.ศ. ๒๕๔๘อาศัยอำนาจตามความในมาตรา ๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๓ แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวง ฉบับที่ ๑๒๘ (พ.ศ. ๒๕๓๘) ออกตามความในพระราชบัญญัติเงินตรา พ.ศ. ๒๕๐๑มาตรา 2 ข้อ ๒ ให้รับแลกเปลี่ยนเหรียญกษาปณ์ชำรุดตามมาตรา ๑๓ วรรคหนึ่ง (๒) ได้ตามหลักเกณฑ์ ดังต่อไปนี้ (๑) ต้องสามารถมองเห็นลวดลายด้านหน้าหรือด้านหลังว่าเป็นเหรียญกษาปณ์และสามารถทราบได้ว่าเป็นเหรียญกษาปณ์ชนิดราคาใด (๒) ต้องไม่เจาะรูทะลุทั้งสองด้านเกินกว่า ๒ ใน ๕ ของขนาดเดิม หรือต้องมีน้ำหนักไม่น้อยกว่าร้อยละมาตรา 2 ๖๐ ของน้ำหนักเหรียญกษาปณ์ (๓) ขอบด้านนอกของเหรียญกษาปณ์ต้องไม่ถูกตัดขาดออกไปเกินกว่า ๒ ใน ๕ ของขนาดเดิม หรือต้องมีน้ำหนักไม่น้อยกว่าร้อยละ ๖๐ ของน้ำหนักเหรียญกษาปณ์มาตรา 3 ข้อ ๓ จำนวนเหรียญกษาปณ์ชำรุดที่นำมาแลกเปลี่ยน เมื่อได้คำนวณมูลค่าแล้วต้องสามารถแลกเปลี่ยนเป็นธนบัตร หรือแลกเปลี่ยนเป็นเหรียญกษาปณ์อื่นใดเป็นจำนวนเงินอย่างน้อยยี่สิบห้าสตางค์มาตรา 4 ข้อ ๔ ผู้ประสงค์จะขอแลกเปลี่ยนเหรียญกษาปณ์ที่ชำรุดตามมาตรา ๑๓ วรรคหนึ่ง (๒) และ (๓) ให้นำเหรียญกษาปณ์ที่ชำรุดมาแลกเปลี่ยนโดยยื่นคำร้องตามแบบที่กรมธนารักษ์กำหนดต่อพนักงานเจ้าหน้าที่ ณ สำนักบริหารเงินตรา กรมธนารักษ์ สำนักงานคลังจังหวัด สำนักงานคลังอำเภอ หรือสถานที่ที่กรมธนารักษ์ประกาศกำหนดให้ไว้ ณ วันที่ ๑๖ ธันวาคม พ.ศ. ๒๕๔๘ ทนง พิทยะ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์และวิธีการในการรับแลกเปลี่ยนเหรียญกษาปณ์ชำรุด เพื่อให้ทางราชการสามารถรับแลกเปลี่ยนเหรียญกษาปณ์ชำรุดได้กว้างขวางและเป็นธรรมกับประชาชนยิ่งขึ้น รวมทั้งจะเป็นการลดขั้นตอนการดำเนินการของส่วนราชการและขยายสถานที่บริการอันเป็นการสอดคล้องกับหลักเกณฑ์และวิธีการบริหารกิจการบ้านเมืองที่ดี และโดยที่มาตรา ๑๓ แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ บัญญัติให้รับแลกเปลี่ยนเหรียญกษาปณ์ที่ชำรุดได้ตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้
คำพิพากษาศาลฎีกาที่ 683759หลักกฎหมาย: แม้เจ้าพนักงานที่ดินจังหวัดอุดรธานี ที่ ๑ และผู้ว่าราชการจังหวัดอุดรธานี ที่ ๒ ผู้ถูกฟ้องคดี จะเป็นเจ้าหน้าที่ของรัฐ ตามบทนิยามในมาตรา ๓ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ และผู้ฟ้องคดีทั้งสี่ตั้งรูปเรื่องการฟ้องคดีเป็นการขอให้เพิกถอนคำสั่งของผู้ถูกฟ้องคดีที่ ๑ ที่ไม่รับคำคัดค้านการรังวัดสอบเขตที่ดินของผู้ฟ้องคดีทั้งสี่และคำวินิจฉัยอุทธรณ์ของผู้ถูกฟ้องคดีที่ ๒ แต่เมื่อพิจารณาคำคัดค้านการรังวัดสอบเขตที่ดินของผู้ฟ้องคดีทั้งสี่แล้ว เป็นเรื่องที่ผู้ฟ้องคดีทั้งสี่อ้างว่าได้กรรมสิทธิ์ในที่ดินพิพาท ทั้งแปลงตามประมวลกฎหมายแพ่งและพาณิชย์ มาตรา ๑๓๘๒ อันเป็นการโต้แย้งกรรมสิทธิ์ในที่ดิน จึงมีประเด็นต้องวินิจฉัยว่า ที่ดินพิพาทเป็นกรรมสิทธิ์ของผู้ฟ้องคดีทั้งสี่ตามที่กล่าวอ้างหรือเป็นของนางสาว ม. ผู้มีชื่อในโฉนดที่ดินพิพาท ทั้งยังปรากฏว่าผู้ฟ้องคดีทั้งสี่ได้ยื่นฟ้องนางสาว ม. ต่อศาลจังหวัดอุดรธานี ขอให้เพิกถอนโฉนดที่ดินพิพาทและขับไล่นางสาว ม. ออกจากที่ดินพิพาท ซึ่งศาลชั้นต้นมีคำพิพากษาแล้ว และคดีอยู่ระหว่างอุทธรณ์ ข้อพิพาทในคดีนี้จึงเป็นคดีเกี่ยวกับสิทธิในที่ดินที่อยู่ในอำนาจพิจารณาพิพากษาของศาลยุติธรรม ดูฉบับย่อฎีกาตัดสินเกี่ยวกับปัญหาข้อกฎหมายคำวินิจฉัยที่ 50/2565ศาลปกครองอุดรธานีศาลผู้ส่งความเห็นศาลจังหวัดอุดรธานีศาลผู้รับความเห็นนาง ส. กับพวกรวม 4 คนผู้ฟ้องคดีเจ้าพนักงานที่ดินจังหวัดอุดรธานี กับพวกรวม 2 คนผู้ถูกฟ้องคดี พ.ร.บ.จัดตั้งศาลปกครองและวิธีพิจารณาคดีปกครอง พ.ศ.2542 ป.พ.พ. ป.ที่ดิน แม้เจ้าพนักงานที่ดินจังหวัดอุดรธานี ที่ ๑ และผู้ว่าราชการจังหวัดอุดรธานี ที่ ๒ ผู้ถูกฟ้องคดี จะเป็นเจ้าหน้าที่ของรัฐ ตามบทนิยามในมาตรา ๓ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ และผู้ฟ้องคดีทั้งสี่ตั้งรูปเรื่องการฟ้องคดีเป็นการขอให้เพิกถอนคำสั่งของผู้ถูกฟ้องคดีที่ ๑ ที่ไม่รับคำคัดค้านการรังวัดสอบเขตที่ดินของผู้ฟ้องคดีทั้งสี่และคำวินิจฉัยอุทธรณ์ของผู้ถูกฟ้องคดีที่ ๒ แต่เมื่อพิจารณาคำคัดค้านการรังวัดสอบเขตที่ดินของผู้ฟ้องคดีทั้งสี่แล้ว เป็นเรื่องที่ผู้ฟ้องคดีทั้งสี่อ้างว่าได้กรรมสิทธิ์ในที่ดินพิพาท ทั้งแปลงตามประมวลกฎหมายแพ่งและพาณิชย์ มาตรา ๑๓๘๒ อันเป็นการโต้แย้งกรรมสิทธิ์ในที่ดิน จึงมีประเด็นต้องวินิจฉัยว่า ที่ดินพิพาทเป็นกรรมสิทธิ์ของผู้ฟ้องคดีทั้งสี่ตามที่กล่าวอ้างหรือเป็นของนางสาว ม. ผู้มีชื่อในโฉนดที่ดินพิพาท ทั้งยังปรากฏว่าผู้ฟ้องคดีทั้งสี่ได้ยื่นฟ้องนางสาว ม. ต่อศาลจังหวัดอุดรธานี ขอให้เพิกถอนโฉนดที่ดินพิพาทและขับไล่นางสาว ม. ออกจากที่ดินพิพาท ซึ่งศาลชั้นต้นมีคำพิพากษาแล้ว และคดีอยู่ระหว่างอุทธรณ์ ข้อพิพาทในคดีนี้จึงเป็นคดีเกี่ยวกับสิทธิในที่ดินที่อยู่ในอำนาจพิจารณาพิพากษาของศาลยุติธรรม () - - แหล่งที่มาสำนักงานเลขานุการคณะกรรมการวินิจฉัยฯแผนกหมายเลขคดีดำศาลฎีกา50/2565หมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ คดีเกี่ยวกับสิทธิในที่ดิน
คำพิพากษาศาลฎีกาที่ 511/2474หลักกฎหมาย: เล่นบอลแอนสกิตเติลเป็นทำนองโปกำ ถึงลูกลงจะไม่รู้ว่าเป็นการเล่นอย่างโปกำเจ้ามือก็ยังต้องมีผิดเรื่องนี้ข้อเท็จจริงได้ความว่าจำเลยที้ง ๓ เป็นเจ้ามือและเจ้าสำนักเล่นบอลแอนสกิตเติล แต่เล่นเป็นทำนองการพะนันโปกำ ส่วนพวกลูกวงที่เล่นด้วยนั้นเล่นโดยเข้าใจเสียว่าไม่เป็นการผิดกฎหมาย แลไม่รู้ว่าเป็นทำนองเล่นโป เพราะจำเลยทั้ง ๓ ดัดแปลงวิธีเล่นให้เป็นการเข้าใจยาก ศาลฎีกาเห็ฯว่าการเล่นของจำเลยเป็นการเล่นอย่างโปกำ ถึงลูกลงจะเข้าใจเป็นอย่างอื่น แต่ก็เล่นกันอย่างโปกำ ดังที่จำเลยตั้งใจเจตนาไว้ แม้ลูกลงจะไม่รู้ว่าเป็นโปกำแต่ก็เล่นกันได้ จำเลยต้องมีผิดฐานเล่นการพะนัน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 511/2474กรมอัยยการโจทก์นายโคขุนที่ ๑ นายยิ้มที่ ๒จำเลยนายตั้วอาที่ ๓กับพวกเล่นบอลแอนสกิตเติลเป็นทำนองโปกำ ถึงลูกลงจะไม่รู้ว่าเป็นการเล่นอย่างโปกำเจ้ามือก็ยังต้องมีผิดเรื่องนี้ข้อเท็จจริงได้ความว่าจำเลยที้ง ๓ เป็นเจ้ามือและเจ้าสำนักเล่นบอลแอนสกิตเติล แต่เล่นเป็นทำนองการพะนันโปกำ ส่วนพวกลูกวงที่เล่นด้วยนั้นเล่นโดยเข้าใจเสียว่าไม่เป็นการผิดกฎหมาย แลไม่รู้ว่าเป็นทำนองเล่นโป เพราะจำเลยทั้ง ๓ ดัดแปลงวิธีเล่นให้เป็นการเข้าใจยาก ศาลฎีกาเห็ฯว่าการเล่นของจำเลยเป็นการเล่นอย่างโปกำ ถึงลูกลงจะเข้าใจเป็นอย่างอื่น แต่ก็เล่นกันอย่างโปกำ ดังที่จำเลยตั้งใจเจตนาไว้ แม้ลูกลงจะไม่รู้ว่าเป็นโปกำแต่ก็เล่นกันได้ จำเลยต้องมีผิดฐานเล่นการพะนัน(วิกรม-พรหม-วิชัย)ศาลชั้นต้น - พระสังขศาสตร์ศาลอุทธรณ์ - พระยามนูสารแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: เรื่องนี้ข้อเท็จจริงได้ความว่าจำเลยที้ง ๓ เป็นเจ้ามือและเจ้าสำนักเล่นบอลแอนสกิตเติล แต่เล่นเป็นทำนองการพะนันโปกำ ส่วนพวกลูกวงที่เล่นด้วยนั้นเล่นโดยเข้าใจเสียว่าไม่เป็นการผิดกฎหมาย แลไม่รู้ว่าเป็นทำนองเล่นโป เพราะจำเลยทั้ง ๓ ดัดแปลงวิธีเล่นให้เป็นการเข้าใจยาก ศาลฎีกาเห็ฯว่าการเล่นของจำเลยเป็นการเล่นอย่างโปกำ ถึงลูกลงจะเข้าใจเป็นอย่างอื่น แต่ก็เล่นกันอย่างโปกำ ดังที่จำเลยตั้งใจเจตนาไว้ แม้ลูกลงจะไม่รู้ว่าเป็นโปกำแต่ก็เล่นกันได้ จำเลยต้องมีผิดฐานเล่นการพะนัน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 511/2474กรมอัยยการโจทก์นายโคขุนที่ ๑ นายยิ้มที่ ๒จำเลยนายตั้วอาที่ ๓กับพวกเล่นบอลแอนสกิตเติลเป็นทำนองโปกำ ถึงลูกลงจะไม่รู้ว่าเป็นการเล่นอย่างโปกำเจ้ามือก็ยังต้องมีผิดเรื่องนี้ข้อเท็จจริงได้ความว่าจำเลยที้ง ๓ เป็นเจ้ามือและเจ้าสำนักเล่นบอลแอนสกิตเติล แต่เล่นเป็นทำนองการพะนันโปกำ ส่วนพวกลูกวงที่เล่นด้วยนั้นเล่นโดยเข้าใจเสียว่าไม่เป็นการผิดกฎหมาย แลไม่รู้ว่าเป็นทำนองเล่นโป เพราะจำเลยทั้ง ๓ ดัดแปลงวิธีเล่นให้เป็นการเข้าใจยาก ศาลฎีกาเห็ฯว่าการเล่นของจำเลยเป็นการเล่นอย่างโปกำ ถึงลูกลงจะเข้าใจเป็นอย่างอื่น แต่ก็เล่นกันอย่างโปกำ ดังที่จำเลยตั้งใจเจตนาไว้ แม้ลูกลงจะไม่รู้ว่าเป็นโปกำแต่ก็เล่นกันได้ จำเลยต้องมีผิดฐานเล่นการพะนัน(วิกรม-พรหม-วิชัย)ศาลชั้นต้น - พระสังขศาสตร์ศาลอุทธรณ์ - พระยามนูสารแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ